hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu hu hu sk hu en hu en hu en hu en hu en hu en hu en hu en en hu en hu en hu hu de hu hu hu hu hu hu hu en hu hu fr hu hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu de en en
Gólgazdag mérkőzéseket játszott a Tiac | Tapolcai Media
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Home \ hírek \ sport \ Gólgazdag mérkőzéseket játszott a Tiac
Gólgazdag mérkőzéseket játszott a Tiac
Legutóbbi két mérkőzését fölényesen nyerte a Tiac VSE megyei I. osztályú felnőtt labdarúgócsapata. Jelen pillanatban a negyedik helyen állnak, de van még esély megszerezni a dobogó harmadik fokát.
Nem volt könnyű dolga Dobján Krisztiánnak a csapat összeállításában, hiszen különböző okok miatt több meghatározó játékosa is hiányzott a bajnokikról, azonban az őket helyettesítő ifisták jól állták a sarat, éltek a lehetőséggel. – Kiváló labdarúgó időben, két rendkívül tartalékos csapat mérkőzésén feszült egymásnak a Tiac és a Várpalota.- kezdi beszámolóját az edző.
Ifistákkal kiegészülve sikerült fölényes győzelmeket aratni fotó: Tiac VSE
-Rögtön az első percekben kétgólos előnyt szerzett csapatunk, előbb egy vendég hibából Tóth Marcell talált a kapuba, majd egy kiváló mélységi indításból szintén ő növelte tovább az előnyt. Egy remek támadás után szépítettek a vendégek, nálunk pedig az U19 házi gólkirálya Makacsek Márk szerezte meg első felnőtt bajnoki találatát, mellyel így 3:1-es előnnyel mehettünk a pihenőre. Fordulás után kényszerű cserét hajtottunk végre, kapusunk Für Attila mezőnyjátékosként lépett pályára. Ebből is jól látszik, hogy különböző okok miatt milyen mértékben tartalékos összeállításban futballoztunk. Ez azonban nem vetette vissza a társakat, ugyanis további tetszetős találatokat szerezve döntötték el a mérkőzést. Makacsek Márk újabb találatával duplázott, míg Tóth Marci négy találatot szerzett, így a végeredmény 6:1 lett.
Tóth Marcell 43 lőtt góllal jelenleg második a góllövőlistán fotó: Tiac VSE
Összességében hiába a több ifi játékos, remek támadásokat vezetve, megérdemelten nyerte meg ilyen arányban is a mérkőzést fiatal csapatunk a sportszerű vendégekkel szemben. Ezután egy újabb hazai mérkőzés következett, remek, szinte nyári időben, kiválóan előkészített pályán fogadta a két tartalékos csapat mérkőzésén a Tiac a vendég Herendet. A kezdés után rögtön támadást vezetett a Tapolca és az első percben betalált Tóth Marcell révén.
Tóth Marcell az utolsó két meccsen összesen 12 gólt szerzett fotó: Tiac VSE
Újabb kettő perccel később ismét ő volt eredményes, sőt tíz perc elteltével szép támadások után négygólos előnyünk birtokában el is döntöttük a találkozót. Ezt követően szebbnél-szebb akciókat bemutatva folyamatosan növelte előnyét fiatal csapatunk, de a vendégek is szépíteni tudtak egy tetszetős támadás végén. A fordulás után pályára lépett több ifi játékos is, vezérletükkel pedig tovább nőtt az előny egy rendkívül sportszerű mérkőzésen.
A csapat egyértelmű vezére Tóth Marcell volt, aki nyolc találattal vette ki a részét a Herendre mért megsemmisítő vereségből. Gólszerzők: Tóth Marcell 8, Piros Zsombor 2, Csik Zsolt 2, Orbán Balázs 1, Molnár Tamás öngól, a végeredmény tehát 14:1 lett. A következő mérkőzést Fűzfő ellen idegenben vívja meg szombaton csapatunk, melyet itthon követ a Sümeg elleni szomszédvári rangadó, illetve szintén hazai pályán az utolsó fordulóban az Ajka Kristály elleni párharc.
A csapat maximálisan kiszolgálta a mérkőzésre kilátogató szurkolókat fotó: Tiac VSE
Sajnos csapatunk lépéshátrányban van a harmadik helyért vívott harcban, már csak matematikai esélye van megszerezni azt, míg Tóth Marcell nagy harcban áll a gólkirályi címért.- összegzett Dobján Krisztián vezetőedző. /hg/
Gólgazdag mérkőzéseket játszott a Tiac
Havasi Gábor | sport | 2022.05.10. 11:36
Éremeső a Szász Márton Általános Iskolában
107 – Rendőrségi magazin
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Please specify an ID for the Contact Form in Theme Options > Single Post/Video > Video Report Form